Ek dreig al so lank om te skryf oor die goed wat anders is. Dus moet ek sommer net nou met die deur in die huis val.
Dit is vreemd om so veilig te leef. In ‘n land waar mens die teenoorgestelde verwag. Ons kar staan in die straat. Manlief het Sondag sy beursie buite die hotel op die stoep vergeet. Later ‘n oproep gekry. Die hotel het dit vir ons gebring. Dit sou massiewe probleem gewees het as dit weg was. Sy paspoort is daarin!
Ek lê hier by die kinders in die bed en lees. Vreemd om nie by my eie huis te wees nie. Ek hoop jy besef hoe geniet ons jou skrywes, Christa.
Ek dink tog ek sal baie lekker kuier in jou “tydelike” land – al die vreemde dinge hou my aandag gevange. Dankie vir die deel.